b"\n_START_ARTICLE_\nLondon Zoo\n_START_PARAGRAPH_\nLondon Zoo, som ligger i Regent's Park, \xc3\xa5bnede 27. april 1828 som verdens f\xc3\xb8rste videnskabelige zoologiske have. Grundl\xc3\xa6ggeren var sir Stamford Raffles, som ogs\xc3\xa5 grundlagde byen Singapore. Den drives af Zoological Society of London (ZSL), som har sit eget zoologiske institut og dyrehospital. Oprindeligt var den zoologiske samling t\xc3\xa6nkt brugt til videnskabelige form\xc3\xa5l og havde fra starten arabisk oryx, orangutang og kudu og den nu udd\xc3\xb8de hesteart quagga._NEWLINE_London Zoo blev \xc3\xa5bnet for publikum i 1847. En videnskabsmand, der var en del i parken var Charles Darwin. Han fik sandsynligvis sin inspiration til enkelte af sine teorier ved sine studier i primatafdelingen. I 1902 foreslog sir Peter Chalmers Mitchell, at dyrene kunne flyttes i et bur og ikke n\xc3\xb8dvennigvis beh\xc3\xb8vede at st\xc3\xa5 indenfor \xe2\x80\x93 efter inspiration af Hamburg Zoo. Mitchell grundlagde ogs\xc3\xa5 Whipsnade Wild Animal Park i 1931, hvor alle dyrene gik ude._NEWLINE_I dag rummer London Zoo 16.000 individer af i alt 755 forskellige arter. Heraf er 77 pattedyr. 77 reptiler. 23 amfibier, 113 fugle og resten er fisk og bl\xc3\xb8ddyr. Den har sin egen reptilafdeling, akvarie, troparium, sommerfuglebygning, pingvinbassin, er voliere insektarium samt en afrikansk afdeling med zebraer, giraffer og sj\xc3\xa6ldne dyr som gorillaer, okapier, tigre, komodovaraner og en r\xc3\xa6kke sj\xc3\xa6ldne, tropiske fisk. Akvariet er det \xc3\xa6ldste i verden og blandt de ledende for tropiske fisk. Dyr som elefanter, n\xc3\xa6sehorn osv. er blevet flyttet til en mere rummelig zoo i Bedfordshire \xe2\x80\x93 Whipsnade Zoo,. der ogs\xc3\xa5 drives af ZSL._NEWLINE_I 1980'erne oplevede London Zoo nedgangstider som publikumssvigt samt kritik af den beskedne plads, dyrene har. Kritiken er blevet besvaret ved at flytte dyrene fra bure til \xc3\xa5bne indhegninger med mere plads til dyrene. London Zoo deltager i en r\xc3\xa6kke konverseringsprogrammer og har indtaget en vigtig rolle indenfor arbejdet med truede dyrearter. London. Den deltager i en avlsprogram for mere end 130 arter."